text: Uheld spærrer motorvejen ved Kolding
  20 november 2015 kl. 15.13
  Sønderjyske motorvej var fredag eftermiddag helt spærret i sydgående retning ved Kolding V pga. uheld. Alle spor forventes først åbnet ca. 16.30.
  Et uheld førte fredag lidt før kl. 15 til, at E45 Sønderjyske motorvej blev spærret i sydgående retning.  Det skabte lange køer.
  Motorvejen var helt spærret sydgående mellem 64 Kolding V og 65 Kolding S med op mod syv kilometer kø fra motorvejskryds Kolding. Det skaber fortsat store trafikale problemer på både motorvejen og ind- og udfaldsveje i Kolding.
  Motorvejen er åben for kørsel, men alle spor forventes først åbnet igen kl. 16.30, hvilket skaber store forsinkelser.
  